open-index/open-wikipedia-markdown huggingface dataset:
Cenizate

**Cenizate** ye un municipio d'o nord-este d'a provincia d'Albacet (Castiella-La Mancha). Fa parte d'o partiu chudicial de Casas-Ibáñez.

A suya población ye de 1.306 habitants (2012) en una superficie de 63,26&nbsp;km² y una densidat de 20,64 hab/km².
 
## Cheografía
A localidat de Cenizate se troba situata a 704 metros d'altaria sobre o livel d'a mar, a una distancia de 42 km d'a ciudat d'Albacet, a capital d'a suya provincia.
  
### Mugas
Muga con Nabas d'Exorquera, provincia de Cuenca, Villamalea, Fuentealbilla, Golosalvo y Mahora.

## Demografía

## Molimentos
* Ilesia de Nuestra Sinyora d'as Nieus de Cenizate, una ilesia adedicata a la Virchen d'as Nieus protechita legalment con a suya declaración como *[[Bien d'Intrés Cultural]]*.

## Vinclos externos

*  Información de Cenizate en a pachina web d'a Deputación Provincial d'Albacet.
Casas de Ves

**Casas de Ves** ye un municipio d'o nord-este d'a provincia d'Albacet (Castiella-La Mancha), en a comarca de La Manchuela.

A suya población ye de 789 habitants (2008) en una superficie de 125,09 km² y una densidat de población de 6,31 hab/km².

## Cheografía
A localidat de Casas de Ves ye situata a 714 metros d'altaria sobre o livel d'a mar, a una distancia de 64 km d'a ciudat d'Albacet, a capital d'a suya provincia.

D'o suyo termin municipal fan parte os lugars de Perichán y Tranco del Lobo.

### Mugas
Muga con Alcalá del Xúcar, Alborea, Villatoya, provincia de Valencia, Valsa de Ves, Villa de Ves y Carcelén.

## Toponimia
Bi ha una pedanía con probable nombre aragonés: Perichán.

## Molimentos
*Ilesia de Santa Quiteria, una ilesia d'o sieglo XVI adedicata a Santa Quiteria. Ye protechita legalment dende o 6 de mayo de 1995 con a suya declaración como *[[Bien d'Intrés Cultural]]*.

## Referencias
Villatoya

**Villatoya** ye un municipio d'o nord-este d'a provincia d'Albacet (Castiella-La Mancha). A suya población ye de 147 habitants (2007) en una superficie de 18,82&nbsp;km² y una densidat de 7,81 hab/km².
   
## Mugas
Muga con Alborea, Casas de Ves y Requena (provincia de Valencia).
El Herrumblar

**El Herrumblar** ye un municipio castellanomanchego, situato en a provincia de Cuenca. A suya población ye de 770 habitants (2007), en una superficie de 46 km² y una densidat de población de 16,74 hab/km².

Encara que perteneixca a la provincia de Cuenca, oficialment ye en a Manchuela Albacetenya.
Corbèras e Avera

**Corbèras e Avera** (*Corbèras e Avera* en occitán, *Corbère-Abères* en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.

A suya población ye de 75 habitants (1999) en una superficie de 7,08 km², con una densidat de población de 10,59 hab/km².

## Demografía

## Administración
### Alcaldes

## Molimentos
* Ilesia de Sant Lorient en Domengeux, d'o sieglo XII.
* Ilesia de Saint-Orens en Corbèras, d'o sieglo XII.

## Referencias
Villa de Ves

**Villa de Ves** ye un municipio d'o nord-este d'a provincia d'Albacet, en a comunidat autonoma de Castiella-La Mancha.

A suya población ye de 70 habitants (2007) en una superficie de 57,54&nbsp;km², con una densidat de población de 1,22 hab/km².

## Cheografía
A localidat de Villa de Ves se troba situada a 690 metros d'altaria sobre lo livel d'a mar.

### Mugas
O suyo termin municipal muga con os termins de Carcelén, Casas de Ves, Balsa de Ves y con a provincia de Valencia en o País Valenciano.
Balsa de Ves

**Balsa de Ves** ye un municipio d'o nord-este d'a provincia d'Albacet (Castiella-La Mancha).

A suya población ye de 222 habitants (2007) en una superficie de 76,35&nbsp;km², con una densidat de población de 2,91 hab/km².

## Cheografía
A localidat de Balsa de Ves se troba situada a una distancia de 77 km d'a ciudat d'Albacet, a capital d'a suya provincia.

### Mugas
Muga con as localidaz de Requena, Villa de Ves y Casas de Ves.
Canberra (desambigación)

**Canberra** puet estar:

*A ciudat de **[[Canberra]]**, a capital d'Australia.
*O nombre d'a empresa **[[Canberra (empresa)|Canberra]]**, una empresa estausunidense fabricant d'aparatos de mesura en o sector d'a enerchía nucleyar.
*O nombre d'un avión bombardero a reacción (o **[[English Electric Canberra]]**) fabricato por a empresa britanica *[[English Electric]]* dimpués d'a Segunda Guerra Mundial.
*O nombre d'un bombardero estausunidense derivato de l'anterior (o **[[Martin B-57 Canberra]]**).
*O nombre d'un barco de pasachers britanico, o **[[SS Canberra]]**.
*O nombre d'un barco de guerra d'a *[[United States Navy]]* mientres a Segunda Guerra Mundial (o **[[USS Canberra (CA-70)]]**).
*O nombre de tres barcos de guerra d'a *[[Royal Australian Navy]]*:
****[[HMAS Canberra (1927)]]** (u **[[HMAS Canberra (D33)]]**), esfonsato en 1942 en a Segunda Guerra Mundial (batalla d'a isla de Savo).
****[[HMAS Canberra (1978)]]** (u **[[HMAS Canberra (FFG 02)]]**), activo dica 2005.
****[[Canberra class Landing Helicopter Dock]]**, barco anfibio en prochecto ta dentrar en servicio en 2012.
*O nombre d'una estación d'a Red d'o Espacio Profundo d'a NASA (**[[Canberra Deep Space Communication Complex]]**) en Australia, a man de Camberra.
Cortes de Tajuña

**Cortes de Tajuña** ye un lugar d'o municipio d'Alcolea del Pinar, en a comarca d'a Sinyoría de Molina-Alto Tajo, partiu chudicial de Sigüenza, provincia de Guadalachara y comunidat autonoma de Castiella-La Mancha.
Fumanal

**Fumanal** ye un lugar aragonés en o municipio d'a Fueva, en a comarca de Sobrarbe y provincia de Uesca. Actualment se troba despoblau.

Fumanal ye un lugar formau por cualques casas que se troban en a valleta d'un barranco insignificant, en as garras orientals d'a sierra de Muro de Roda, por alto d'a Usía y d'a fondonada de a Fueva. Os suyos habitants, cuan en i heba, van ostentar títol d'infanzonía, por o que se i pude trobar bellas casas nobles que se son a destacar. L'apellido Fumanal, frecuent en Sobrarbe y en belaltras comarcas de l'Alto Aragón, probablement va dimanar d'iste lugar.

En Fumanal existen dos casas nobles. A primer casa ye *Casa Don Cosme*, principal en a localidat, con privilechio d'infanzonía documentable dende a Baixa Edat Meya, que tiene en a frontera un blasón picau en piedra. A segunda casa tiene bellas estructuras defensivas, como aspilleras en a frontera, por a on que se i podeba tirar caso d'ataque. O molino de Fumanal feba servicio tamién a todas as pardinas de a baixant oriental d'a sierra de Muro, como Carrera (muit amanada de Fumanal) y o Pamporciello.

En chunto con Ministirio, Muro de Roda y o Lumo de Muro, mas bellas pardinas d'a redolada, va fer parte d'o municipio de Muro de Roda, desapareixido en a decada de 1960 porque se va achuntar con belaltros en a Fueva.

## Fiestas
*17 de chinero, **fiesta d'hibierno**, fendo-le honras a Sant Antón.
*24 d'agosto, **Fiesta Mayor**, fendo-le honras a Sant Bertolomeu.

## Referencias

## Vinclos externos
*  Páchina web sobre Fumanal
*  En http://www.despobladosenhuesca.com/
A Corona (Muro de Roda)

:*Iste articlo tracta sobre *'A Corona**. Ta altros emplegos d'a parola «**Corona**» se veiga **Corona (desambigación)**.''


**A Corona*' (oficialment, en [[Idioma castellano|castellano]], *La Corona*) ye un [[lugar]] [[Aragón|aragonés]] d'o [[municipio]] de [[A Fueva (municipio)|a Fueva]], en a [[Comarcas d'Aragón|comarca]] de [[Sobrarbe]] y en a provincia de [[provincia de Uesca|Uesca]]. En l'actualidat ye despoblau.

Se troba en un [[cuello (topografía)|collau]] de poqueta altaria que comunica a fondonada d'[[a Fueva]] con a [[val d'a Cinca]], d'entre as [[garra (orografía)|garras]] d'o tozal de [[Griébal]] y o [[sierra de Muro de Roda|tozal de Muro de Roda]]. Be de distar 1,5 [[kilometro]]s de [[A Lecina (Arasanz)|a Lecina]] y alto u baixo igual de a pardina de [[Montero]], todas dos en dos camals d'o camino que baixa ta la inundada [[ribera]] d'a Cinca y [[Arasanz]], cacegaus por l'[[entibo de Mediano]]. Por a man d'o collau que mira ta la Fueva, a 1&nbsp;km u cosa asinas se troba [[Susiaz]] y poquet mas luent, en seguindo a pista camino ta [[Arro]], [[A Plana (Muro de Roda)|a Plana]].

A Corona ye un lugar chicorrón, formau por bellas casas en una sola [[carrera]] y sin garra [[ilesia (edificio)|ilesia]], por o que ta os servicios relichiosos no disposaba si que d'una [[capella|capilleta]] que omne ha puesto datar en o [[sieglo XIX]]. L'edificio millor destacable de o lugar ye *Casa Oncins'', un casal noble de grans dimensions. Como tamién pasa con cualques lugarichons de a redolada, como a Lecina, a Plana u o Pamporciello, a estructura urbana ye centrada en un u dos casals fuertes y no se i tiene ta oficios si que a tipica capilleta que gosan tener todas as pardinas, o que fa pensar que se pueda tractar de nuclios creixidos a partir d'una pardina antiga, a on que se i habrían dido adhivindo casas mas humildes con os anyos.

En chunto con belaltras pardinas d'a redolada y cualques lugars, va estar parte d'o municipio de Muro de Roda, dica l'absorción d'iste ta formar-se l'achuntamiento de a Fueva en o decenio de 1960.

## Referencias
A Lecina (Arasanz)

:*Iste articlo tracta sobre *'A Lecina**. Ta altros emplegos d'a parola «**Lecina**» se veiga **Lecina (desambigación)**.''


**A Lecina*' (oficialment, en [[Idioma castellano|castellano]], *La Lecina*) ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a [[Comarcas d'Aragón|comarca]] de [[Sobrarbe]] y en a provincia de [[provincia de Uesca|Uesca]]. En l'actualidat ye despoblau.

A Lecina se forma de cualques casas, no guaires, arrocladas arredol d'una [[carrera]] sola en a que en i son visibles tres principals: *Casa Carrera*, *Casa a Lueza* y *Casa Oz''. En a mayoría d'os edificios, as piezas de cualque valura como baranas d'os balcons, finestras y puertas las han rancau de fa ya tiempos, por o que puede veyer-se o que i ha adintro sin guaire complicación. O lugar tiene bellas casas con patios de vuelta de piedra, que se son a admirar.

A población no teneba ilesia, y por cuentas d'ella contaba con una capiella chicorrona que, casualment, ye d'os primers edificios que s'estorrocón.

Con a Corona y Montero, y con a Plana, Susiaz, o Plano, o Pamporciello, Fumanal, Carrera, o Lumo de Muro, Ministirio y Muro de Roda fayó parte d'o municipio de Muro de Roda dica l'absorción en a Fueva en a decada de 1960, cuan que a redolada quedó graument tocada por a construcción de l'entibo de Mediano.

## Referencias

## Vinclos externos
*  En http://www.despobladosenhuesca.com
Ministirio

**Ministirio** (oficialment, en castellano, *Ministerio*) ye un lugar aragonés d'o municipio d'a Fueva, en a comarca de Sobrarbe y provincia de Uesca. Actualment se troba deshabitau.

Ministirio ye un lugar formau por unas poquetas de casas arrocladas a redol d'una carrera sola, en l'actualidat bien fura ta caminar pus se troba muit invadida por os barzals, en a que se i puede destacar bella casa par d'altra, como *Casa Arcas*. A o lugar se o troba a buena altaria por alto de o Lumo de Muro, con o que guarda camino de comunicación, en un recuesto en a baixant sud d'o tozal de Muro de Roda. Tamién ye accesible por un caminet que puya dende Arasanz, en o calcil de o tozal que ya mira ta la val de a Cinca.

## Fiestas
*6 de mayo, **fiesta menor**, fendo-le honras a Sant Chuan de Patmos en o día que se conmemora o miraglo d'a suya pervivencia en martirio.
*24 d'agosto, **fiesta mayor**, fendo-le honras a Sant Bartolomeu.

## Referencias

## Vinclos externos
*  En http://www.despobladosenhuesca.com/
Montero

:*Iste articlo ye sobre un lugar aragonés d'o municipio d'a Fueva en Sobrarbe. Ta atros usos, se veiga *'Montero (desambigación)**''.


**Montero''' ye una pardina aragonesa d'o municipio d'a Fueva, en a comarca de Sobrarbe y provincia de Uesca. Actualment se troba despoblada.

Montero ye una sola casa chica, que s'acompanya de bella borda y un fornillón ta o pan. Se troba en a man que mira ta la val d'a Cinca de a sierra de Muro de Roda, debaixo de Muro de Roda en as garras d'o tozal que en l'altura i tiene a ixe lugar fortificau. A pardina se a puede trobar a man d'o camino que, en surtindo de l'aldeyeta de a Corona, marcha oblicuo en sentido sud-ueste por a baixant cara ta l'entibo de Mediano y remata en Arasanz. Chusto de frente de Montero, a poquez cientos de metros, s'alviran as enrunas d'o lugar de a Lecina.

En chunto con belaltras pardinas d'a redolada, y con os lugars de Menistirio, Arasanz, Muro de Roda y o Lumo de Muro, va fer parte d'o municipio de Muro de Roda dica a suya absorción en a Fueva en a decada de 1960.

## Referencias
Lanacauva

**Lanacauva** (*Lanacauva* en occitán, *Lannecaube* en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna feba parte de l'antiga provincia de Biarn.

A suya población ye de 149 habitants(1999) en una superficie de 8,67 km², con una densidat de población de 17,19 hab/km².

## Demografía

## Administración
### Alcaldes

## Molimentos
* Ilesia se Sant Per, con restas d'o sieglo XI.

## Referencias
O Plano (Muro de Roda)

:*Iste articlo ye sobre *'o Plano**, municipio d'a Fueva en Sobrarbe. Ta atros usos, se veiga **O Plano (desambigación)**''.

**O Plano*' (oficialment, en [[Idioma castellano|castellano]], *El Plano'') ye una pardina aragonesa d'o municipio d'a Fueva, en a comarca de Sobrarbe y provincia de Uesca. Actualment se troba despoblada.

O Plano ye una sola casa con bellas bordas a redol y un forno de pan cocer. Como o suyo nombre indica, se troba en o plano d'a Fueva, en o fondo d'a fondonada natural que ye ista subcomarca sobrarbenca, a poca distancia en este de Tierrantona. Ye bien accesible dende o camino que puya ta Muro de Roda dende Tierrantona, en sortindo d'a cabecera municipal d'antes no s'arribe ta o Pamporciello, en a man dreita d'a pista.

En a frontera d'a casa i tiene una racholeta indicativa d'as tipicas que tienen muitas aldeyas por tot l'Alto Aragón. A rachola fa bien claro que, atamas d'a suya proximidat con Tierrantona, va perteneixer a o municipio de Muro de Roda, desapareixiu en os anyos 1960:

## Fiestas
As fiestas se celebran de conchunta con o Pamporciello:
*22 de chinero, fiesta d'hibierno, fendo-le honras a sant Vicent mártir
*24 d'agosto, fiesta mayor, fendo-le honras a sant Bertolomeu.

## Referencias

## Vinclos externos
*  En http://www.despobladosenhuesca.com
Susiaz

**Susiaz** (oficialment, en castellano, *Sosiad*) ye un lugar d'o municipio de a Fueva, en a provincia de Uesca y comarca de Sobrarbe. Actualment se troba despoblau.

O lugar de Susiaz o forman dos casas, que son *Casa Montalbán* y *Casa Salinas*, bien pretas d'entre ellas, con cualques bordas y palleros a redol d'ellas. Se troban en o costau d'a pista que comunica Arro con Tierrantona por debaixo d'o tozal de Muro en pasando por pardinas como a Plana y o Pamporciello. Susiaz se troba a bellos cincocientos metros de a Plana, y a poquet mas d'un kilometro de a Corona, en o cantimplano d'entre os tozals de Muro, de Charo y de Griébal, en ueste d'a fondonada d'a Fueva.

Como a Plana, a Corona, Montero y belaltras pardinas que i hai en a redolada, Susiaz va fer parte d'o municipio de Muro de Roda d'antes que se fusionase con a Fueva en a decada de 1960.

## Referencias

## Vinclos externos
*  En http://www.despobladosenhuesca.com/
Lasserre

**Lasserre** puet estar:

***[[La Sèrra (Arièja)|Lasserre]]**, o nombre en francés de La Sèrra, una comuna occitana en o departamento francés d'Arièja y rechión de Nueva Aquitania.
***[[La Sèrra (Alta Garona)|Lasserre]]**, o nombre en francés de La Sèrra, una antiga comuna occitana en o departamento francés d'Alta Garona y rechión d'Occitania.
***[[La Sèrra (Òlt e Garona)|Lasserre]]**, o nombre en francés de La Sèrra, una comuna occitana en o departamento francés d'Òlt e Garona y rechión de Nueva Aquitania.
***[[La Sèrra|Lasserre]]**, o nombre en francés de La Sèrra, una comuna occitana en o cantón francés d'as Tierras d'os Luis y Tuquets de Vic Vilh y departamento de Pireneus Atlanticos, en a rechión de Nueva Aquitania.
Moncaup

**Moncaup** puet estar:

***[[Moncaup (Alta Garona)|Moncaup]]**, o nombre francés de **[[Montcauv (Alta Garona)|Montcauv]]**, una comuna d'o departamento francés d'Alta Garona.
***[[Moncaup (Pireneus Atlanticos)|Moncaup]]**, o nombre francés de **[[Montcauv (Pireneus Atlanticos)|Montcauv]]**, una comuna d'o departamento francés de Pireneus Atlanticos.
O Pamporciello

**O Pamporciello** (oficialment, en castellano, *El Pamporciello*) ye una pardina aragonesa de dos casas en o municipio d'a Fueva, en a comarca de Sobrarbe y provincia de Uesca. Actualment se troba despoblada.

O Pamporciello yera, como belaltras pardinas no solo que en a Fueva sino por tot l'Alto Aragón, un casal fuerte que yera defendido con una torre que ye albarrana en un d'os suyos costaus, datable en o sieglo XVI. En l'actualidat, conforman o nuclio dos casas aliniadas con paret meyanil, con a torre curiosament en o cabo mas luent d'o camino, y una capiella (sieglo XVIII) consagrada a Sant Vicient que yera l'oratorio de o lugar, que actualment s'usa como ermita.

Se a puede trobar en alto d'un cerret en a par d'abaixo d'as garras d'a sierra de Muro de Roda, en posición avantallosa en dominando a fondonada d'a Fueva dende o sector mas a l'este. Se comunica bien por una pista con Tierrantona, de a que dista alto u baixo bellos 3 kilometros.

Va estar parte integrant d'o municipio de Muro de Roda, en chunto con os lugars de Muro de Roda, o Lumo de Muro y Ministirio, y con belaltras pardinas en a man oriental de o tozal de Muro que son o Plano, Fumanal y Carrera, y belaltras mas que son en norte de o dito mont, como a Plana, Susiaz, a Corona, y en a baixant occidental cara ta la val d'a Cinca, como a Lecina y Montero. O municipio de Muro de Roda desapareixió en a decada de 1960 absorvido por a Fueva.

## Fiestas
*22 de chinero, **fiesta d'hibierno**, fendo-le honras a Sant Vicient Mártir
*24 d'agosto, **Fiesta Mayor**, fendo-le honras a Sant Bartolomeu.

## Referecias

## Vinclos externos
*  En http://www.despobladosenhuesca.com/
Rubén Ramos

**Rubén Ramos Antón** (Zaragoza, 1972) ye un periodista y escritor aragonés. Licenciau en Ciencias Socials y d'a Infomación (branca de Periodismo) por a Universidat d'o País Basco. Ye miembro de l'Asociación Cultural Nogará-Religada dende 1993.

Conoix l'aragonés dende bien chicot, en primerías a traviés de Sant Chorche, y dimpués de Sobrarbe.

Ha escrito buen amiro d'articlos y treballos sobre l'aragonés en publicacions como *[[Siete de Aragón]]* (d'o cual estió cordinador en diferents etapas), o *[[Diario de Bolsillo de Zaragoza]]*, *[[Trébede]]* y en zaguerías en *[[O Espiello]]* (revista editada por l'Asociación Cultural Nogará-Religada). Tamién participó y cordinó o programa de radio *[[O mirallo]]*, en a emisora de radio zaragozana Radio Ebro.

En luenga castellana ha publicau de conchunta con o historiador Carlos Serrano Lacarra os libros "*El aragonesismo en la transición* (I y II)" y ha contrebuyiu ta o libro *La selección aragonesa de fútbol* de Rafael Rojas. En aragonés ha escrito as novelas *Bidas Crebazadas* y *En l'altro canto d'a güega*, con as que ganó o Premio Arnal Cavero en as edicions de 2006 y 2008. Iste zaguero cuenta a historia de María, que ye una choven plena de suenios que conoix a Miguel, un montanyés que ha habiu de marchar d'o suyo lugar. Chuntos se capuzan en os embordiellos politicos d'a Zaragoza d'os anyos trenta d'o sieglo pasato.

## Obras

* Rafael Rojas. *La Selección Aragonesa de fútbol*. Federación Aragonesa de Fútbol. ISBN 84-95490-66-8. (Colaborador)
* Chunto a Carlos Serrano Lacarra.*El aragonesismo en la transición. Vol. 1, Alternativas aragonesistas y propuestas territoriales (1972-1978)*. 2002. Zaragoza. Rolde de Estudios Aragoneses. ISBN 84-87333-64-8.
* Chunto a Carlos Serrano Lacarra. *El aragonesismo en la transición. Vol. 2, Regionalismo y nacionalismo en el Aragón preautonómico (1978-1983)*. 2003. Zaragoza : Rolde de Estudios Aragoneses. ISBN 84-87333-67-2.
* *Bidas Crebazadas*. 2006. Gobierno de Aragón. Centro del Libro de Aragón. Literaturas de Aragón. Serie en lengua aragonesa. ISBN 84-87333-64-8.
* *En l'altro canto d'a güega*, Diputación Cheneral d'Aragón, chunio de 2009. ISBN 9788483801611.

## Referencias
José Antonio Saura Rami

**José Antonio Saura Rami** ye un filologo aragonés natural de Grist, en la Vall de Benás. Parlador nativo d'el benasqués, ye doctor en Filolochía Hispanica per la Universidat de Zaragoza. Ye miembro de la Sociedat de Lingüistica Aragonesa dende la suya fundación.

Ha publicau bels llibros y articllos d'investigación sobre dialectolochía y toponimia aragonesas, con especial atención a la parla de la Val de Benás. Entre els llibros d'investigación lingüistica destacan *Topica Pyrenaica. Estudios sobre algunas lenguas minoritarias del Pirineo Central* (2000), *Elementos de fonética y morfosintaxis benasquesas* (2003) y *Los nombres y la tierra: onomástica de Eriste , Sahún y Eresué* (2008).

Tamé ha publlicau obras de creación lliteraria, destacand-ie *Neoterica* (2002), que va obtinre el Premio Arnal Cavero en la edición de 2001.

## Articllos
* 2001: *Un esbozo fonético para el habla del valle de Vió (Huesca)*. Alazet, 13, 89-112.
* 2003: *La transición lingüística en el Pirineo central (III)*. Revue de Linguistique Romane, 267-68, 431-443.
* 1996-1997: *En torno a la sufijación apreciativa en el Valle de Benasque*. Archivo de Filología Aragonesa, 52-53, 149-178.
* 1998: *Incrementos átonos benasqueses*. Alazet, 10, 159-180.
* 1999: *Unidades de relación en benasqués*. Alazet, 11, 117-136.
* 2000: *Aspectos de fonética y de analogía en la flexión verbal benasquesa*. Alazet, 12, 147-160.
* 2000: *La deixis personal en benasqués*. Estudios de Lingüística de la Universidad de Alicante, 14, 259-274.
* 2001: *La transición lingüística en el Pirineo central*. Revue de Linguistique Romane, 65/259-260, 321-340.
* 2002: *Etimologías benasquesas*. Zeitschrift für Romanische Philologie, 118/1, 47-54.
* 2002: *Cambios fonéticos irregulares en Benasqués*. Analecta Malacitana, 25/1, 93-108.
* 2004: *Penapurco, pallerullo, Recunco: Apostillas al fenómeno de la metafonía en el paleorromance de la Ribagorza oriental*. Alazet, 175-180.

## Vinclos externos
* Obra de José Antonio Saura Rami en ''Dialnet''.

## Referencias
Chabier Tomás Arias

**Xavier Tomás Arias** (u **Chabier Tomás Arias**, como fegura en muitas d'as suyas publicacions) ye un filologo, profesor d'instituto, que por muitos anyos ha estudiau a luenga aragonesa fendo diversos treballos de campo y impartindo cursos en cuantos lugars. En o plano politico se presentó, dentro de las candidaturas de Chunta Aragonesista, a las eleccions a las Corz d'Aragón en 1991

Fue miembro d'o Consello d'a fabla aragonesa dica 2004 y o secretario d'a Sociedat de Lingüistica Aragonesa dende l'anyo 2004 dica a XIIIª asemblea celebrata o 19 de noviembre de 2016. 
Entre os suyos treballos d'investigación linguistica destaca a obra *El Aragonés del "Biello Sobrarbe"* que fa una caracterización lingüistica d'ixa zona. L'anyo 1998 ganó o Premio Arnal Cavero con *Fendo a parola*, un asayo lingüistico sobre as luengas en cheneral (y l'aragonés en particular) y o suyo desarrollo.
 
## Bibliografía

### Articlos
* Chusé Inazio Nabarro, Chabier Tomás Arias, Francho Nagore. *A traduzión en aragonés: problemas y endrezeras de futuro traduzión y tradizión cultural*. En: O papel d' a traduzión en o desembolique d'as luengas : o caso de l' aragonés: Concello de Lo Grau, 6, 7 y 8 d' aviento de 1997 / coord. por Chusé Aragüés. Zaragoza, 1998, ISBN 84-8094-050-6, pp.&nbsp;97–102
* Chabier Tomás Arias, Chusé Raúl Usón. *Sobre a conserbazión d'a oclusiba xorda interbocalica -t- en bels bocables aragoneses*. En: Alazet: Revista de filología, ISSN 0214-7602, Nº 13, 2001, pp.&nbsp;127–144
* Chabier Tomás Arias, Chusé Raúl Usón. *Uso e perbibenzia d'a conchunzión copulatiba e en aragonés*. Luenga & fablas, Nº 4, 2002, pp.&nbsp;107–121
* Chabier Tomás Arias. *La Pastorada de Benabén (Baixa Ribagorza): Edizión y estudio*. Rolde: Revista de cultura aragonesa. ISSN 1133-6676, Nº 104, 2003, pags. 25-44

### Libros
* Chabier Tomás Arias. *Fendo a Parola*, Gobierno de Aragón. Literaturas de Aragón. Serie en Lengua Aragonesa. Zaragoza, 1999. ISBN 84-7753-763-1.
* Chabier Tomás Arias. *El aragonés del Biello Sobrarbe*. Instituto de Estudios Altoaragoneses, Uesca, 1999. ISBN 84-8127-095-4.

## Referencias
Fabián Castillo Seas

**Fabián Castillo Seas** ye un escritor aragonés en luenga aragonesa naixiu d'Alquezra   (Semontano de Balbastro),  en 1957. Ye miembro d'o Consello d'a Fabla Aragonesa. L'año 2000 obtenió o Premio Arnal Cavero por o suyo treballo poetico *Parolas tristas*. Tamién ye autor d'o *Catálogo: museo etnológico casa Fabián de Alquézar* (1997) y d'o *Bocabulario de l´aragonés d'Alquezra y lugars d'a redolada* (2001), con 3.600 vocables semontaneses. En 2006 ganó l'XI Premio Ana Abarca de Bolea ta libros de poesía en aragonés por a suya obra *Traquitos de bida e muerte*.
Monassut e Audirac

**Monassut e Audirac** (*Monassut e Audirac* en occitán, *Monassut-Audiracq* en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.

A suya población ye de 309 habitants(1999) en una superficie de 9,92 km², con una densidat de población de 31,15 hab/km².

## Demografía

## Administración
### Alcaldes

## Referencias
Benito Pérez Galdós

**Benito Pérez Galdós** (Las Palmas de Gran Canaria, 10 de mayo 1843 - † Madrit, 4 de chinero de 1920) estió un escritor y novelista espanyol, amás amás de deputau en o Congreso d'os Deputaus en d'os periodos dende 1886 dica 1990 y dende 1907 dica 1916.

Una d'as suyas obras prencipals estió a serie d'historia novelata *[[Los Episodios Nacionales]]*, sobre a Guerra d'o Francés, incluyindo-ie libros sobre os Seches de Zaragoza.

## Referencias

## Vinclos externos
Tin-Tan

El **Tin-Tan** ye una danza tradicional de l'Alto Aragón e mutos puestos d'Occitania (Aquitania, el Bearn, etc.). Ye una danza de diversión populare, que no s'ha puesto relacionare con garra festividat u ocasión relichiosa, e que anque n'el costau espanyol d'es Pireneus la i danzan es adultos, en Francia se considera una baile d'es críos, que la bailan a sobén nomás que ta chugare.

Una d'as caracteristicas mas marcadas d'el tin-tan ye la suya simpleza, que se gosa acompanyare con unas parolas simples e que podese pareixer que no tienen guaire sentido pero que cumplen, seguntes la opinión d'es estudiosos, una función nemotecnica en a introducción d'esta danza:
*Tin-tan, tira-me la garra*
*Tin-tan, tira-me-la tú*
*Tin-tan, si no me ne tiras*
*Tin-tan, no seré ta tú*
En a danza, que se fa per parellas, es dos miembros d'a parella se posan l'uno cara con l'altro e se *cogen* las mans con es brazos estendidos ta debant e ta baixo e cruzaus per l'altura d'el codo, e en esta posición que alavez quedan, emprecipian a bailar esplazando-se de costau con saltironez en linia recta primer ta la dreta, e dimpués tornando-ie ta la izquerda. Cuan plegan ta'l puesto a on heban emprencipiau, cambean el dance per un momento e alzan alternativament las garras p'el canto de las d'el suyo companyero.

En l'Alto Aragón s'ha puesto decumentare el tin-tan, mas que en garra puesto, en as valles de Chistau e La Comuna, a on encara el bailan, anque el coneixen en mutos puestos mas per la comarca de Sobrarbe pero ya no se i baila. Ye una pieza elemental de las danzas tradicionals, e per la suya simpleza ye una d'as millors que primer se fan ensenyare a's que comienzan con es bailes.

## Se veiga tamién

*Chinchecle
*O Cascabillo
*Vals d'A Gaita
*Gaita de boto

## Bibliografía
#RIAZUELO FANTOVA, Isabel: *El Tin-tan*, pags. 77 enta 85, adintro de *[[Danzas de Sobrarbe]]*. Sender Edicions + Ayuntamiento de Bielsa, Zaragoza, 2001.
George Walker Bush

:*Iste articlo ye sobre o *'43eno president d'os Estaus Unius**. Ta atros usos se veiga [[George Bush]].''



**George Walker Bush** mas conoixiu como **George W. Bush** u simplament **George Bush''', naixiu o 6 de chulio de 1946 en New Haven, Connecticut, estió o 43eno President d'os Estaus Unius, dende o 20 de chinero de 2001 dica o 20 de chinero de 2009. Ye fillo d'o president George Herbert Walker Bush.

## Vinclos externos
Guadassuar

**Guadassuar** ye un municipio de lo País Valenciano de la provincia de Valencia, situau en la comarca de la Ribera Alta y partiu chudicial d'Alchezira.

La suya población ye de 5.943 habitants (2007), en una superficie de 35,3 km² con una densidat de población de 168,36 hab/km².

## Cheografía
Guadassuar ye situato a 25 metros d'altaria dencima de lo livel de la mar, a una distancia de 33,8 km de Valencia, la capital de la suya provincia y de lo País Valenciano.

## Demografía

## Administración
### Alcaldes

## Molimentos
* Ilesia parroquial, con portalada renaixentista.
Algemesí

**Algemesí** ye un municipio valenciano d'a provincia de Valencia, situato en a comarca d'a Ribera Alta. Fa parte d'o partiu chudicial d'Alchecira.

A suya población ye de 28.293 habitants (2011) en una superficie de 41,50&nbsp;km² con una densidat de población de 681,76 hab/km².

## Cheografía
A localidat d'Algemesí se troba situata a 17 metros d'altaria sobre o livel d'a mar, a una distancia de 32,5 km d'a ciudat de Valencia, a capital d'a suya provincia y d'o País Valenciano.

O río Xúcar trescruza o suyo termin municipal, chunto con o suyo afluent, o río Magre.

### Mugas
O termin municipal d'Algemesí muga a o norte con Alginet; a o nord-este con Sollana; a l'este con Albalat de la Ribera y Polinyà de Xúquer; a o sud-este con Alchezira; a o sud con Alchezira; a o sud-ueste con Guadassuar; a l'ueste con Guadassuar; y a o nord-ueste con Alginet.

## Demografía

## Administración
### Reparto de concellers




### Alcaldes

## Vinclos externos

* Pachina web oficial d'o Achuntamiento d'Algemesí.

## Referencias
Balsas d'Ebro Viello

As **Balsas d'Ebro Viello** u **Balsas d'Ebro** (en castellano *Balsas de Ebro viejo*) ye un barrio de Zaragoza situato en o Rabal, incluindo lo *"[[Parque d'o Tío Jorge]]"*.

O conchunto arquitectonico, formato por bellas 1.500 viviendas, se construyió en a decada de 1960 en o puesto a on que bi heba unas balsas formatas por o río Ebro. En l'anyo 1380 o curso d'Ebro cambió dimpués d'una gran riada, tornando a lo suyo cauz antigo en 1461 y deixando en ista zona unas balsas que podeban veyer-se encara en os mapas de l'anyo 1711 y que ixecoron a la fin d'o sieglo XIX metendo materials d'obras feitas en atros puestos d'a ciudat. En fotografías aerias de l'anyo 1956 encara se i veyen, pero pocos anyos dimpués se construyioron as viviendas y o parque.

O equipo de fútbol d'o barrio d'o Picarral se conoixe con o nombre de UD Balsas Picarral.

## Referencias
John McCain

**John Sidney McCain III**, naixito lo 29 d'agosto de 1936 de Coco Solo (Canal de Panamá) y muerto lo 25 d'agosto de 2018 en Cornville (Estaus Unius), estió un politico estausunidense. Dende 1987 dica a suya muerte estió senador por Arizona, y dende 1983 dica 1987 estió miembro d'a Cambra de Representants, tamién por Arizona.

militant d'o Partiu Republicano, estió o succesor de George Walker Bush en a candidatura republicana a la Presidencia d'os Estaus Unius en as eleccions de 2008, y fue redotato por o candidato d'o Partiu Democrata, Barack Obama.

= Enlaces externos =

*  Perfil politico de John McCain.
L'Alcúdia de Crespins

**L'Alcúdia de Crespins** ye un municipio de lo País Valenciano de la provincia de Valencia, situato en la comarca de la Costera y partiu chudicial d'Exativa.

La suya población ye de 5.230 habitants (2009), en una superficie de 5,20 km² con una densidat de población de 1.005,77 hab/km².

## Cheografía
La localidat de L'Alcúdia de Crespins ye situata a 160 metros d'altaria dencima de lo livel de la mar, a una distancia de 10,2 km d'Exativa, la capital de la suya redolada y de lo suyo partiu chudicial, y a 61 km de Valencia, la capital de la suya provincia y de lo País Valenciano.

## Demografía

## Administración
### Reparto de concellers




### Alcaldes

## Vinclos externos
* Pachina web oficial municipal.
Alcudia (desambigación)

**Alcudia** (**Alcúdia** en grafía SLA y catalán) puet estar:
* Alcúdia, municipio d'as Islas Balears.
* L'Alcúdia u Alcúdia de Carlet, municipio d'a Ribera Alta (provincia de Valencia).
* L'Alcúdia de Crespins, municipio d'a Costera (provincia de Valencia).
* Alcudia de Beyo, municipio d'a provincia de Castellón.
* Alcudia de Mont Agut, municipio d'Almería.
* Alcúdia, lugar d'o municipio de Cocentaina, en a provincia d'Alicant.
* Alcudia de Guadix, lugar d'o municipio de Valle del Zalabí, en a provincia de Granada.
* Playa d'Alcúdia, en o municipio d'Alcúdia, en as Islas Balears.
* Port d'Alcúdia, lugar d'o municipio d'Alcúdia, en as Islas Balears.
* L'Alcúdia, chacimiento arqueolochico de *Illice Augusta*, actual Elche, en a provincia d'Alicant.
* Valle de Alcudia, en a provincia de Ciudad Real.
Vicente Blasco Ibáñez

**Vicente Blasco Ibáñez** (Valencia, 29 de chinero 1867 – † Menton, 28 de chinero 1928), estió un escritor, periodista,  politico y avogato valenciano.

Encara que naixito de Valencia, ye d'orichens aragoneses, a suya mai Ramona Ibáñez Martínez yera calatayubina y o suyo pai Gaspar Blasco Teruel yera un comerciant naixito d'Aguilar d'Alfambra (Comunidat de Teruel).

## Obras

**A los pies de Venus* (1926).
**Argentina y sus grandezas* (1910).
**Arroz y tartana* (1894). 
**Cañas y barro* (1902). 
**Cuentos valencianos*.
**El caballero de la Virgen*.
**El femater* (1893)
**El intruso* (1904).
**El papa del mar* (1925).
**El paraíso de las mujeres* (1922) 
**El préstamo de la difunta* 
**El sol de los muertos*.
**En busca del Gran Khan*.
**Entre naranjos* (1900) 
**El fantasma de las alas de oro*.
**Flor de mayo* (1895).
**La araña negra* (1892).
**La Barraca* (1898) 
**La bodega* (1904).
**La catedral* (1903) 
**La horda* (1905).
**La maja desnuda* (1906).
**La Tierra de Todos* (1922) 
**Los argonautas* (1915).
**Los cuatro jinetes del Apocalipsis* (1916). 
**Los fanáticos* (1894).
**Los muertos mandan* (1909).
**Luna Benamor* (1909).
**Mare Nostrum*.
**Novelas de la costa azul*.
**Oriente*.
**Puesta de sol*.
**Sangre y arena.* (1908).
**Sónnica la cortesana* (1901).
**Vistas sudamericanas*.
**¡Viva la república!* (1893).
**La voluntad de vivir* (1907).
**La vuelta al mundo de un novelista*.

## Filmografía
* *[[La Barraca (serie de TV)|La Barraca]]*, serie de televisión estrenada en TVE en 1979, basada en a suya novela.

## Bibliografía
* Reig, Ramiro. *Vicente Blasco Ibáñez (1867-1928). Promotor de rebeldías* en *Liberales, agitadores y conspiradores. Biografías heterodoxas del siglo XIX* por Burdiel, Isabel; Pérez Ledesma, Manuel. Liberales, agitadores y conspiradores. Biografías heterodoxas del siglo XIX. Madrit: Espasa Calpe. ISBN 84-239-6048-X.

## Vinclos externos
* Obras de Vicente Blasco Ibáñez, en o Prochecto Gutenberg.
* Casa Museo Blasco Ibáñez.
* Pachina web d'a de la ''Fundación de estudios Blasco Ibáñez'' de Valencia.
José de Espronceda

**José Ignacio Javier Oriol Encarnación de Espronceda y Delgado** (Almendralejo (Provincia de Badajoz), 25 de marzo 1808 - † Madrit, 23 d'abril de 1842) estió un poeta y escritor espanyol.

## Obras
**Poesía**
* *Canción del pirata*.
* *El Estudiante de Salamanca*.
Torrella

**Torrella** ye un municipio d'o País Valenciano d'a provincia de Valencia, situau en a comarca d'a Costera. A suya población ye de 158 habitants (2007) en una superficie d'1,1&nbsp;km² con una densidat de población de 143,64 hab/km².

## Demografía
Fusión nucleyar

En fisica y quimica, a **fusión nucleyar** ye o proceso por o que dos nuclios atomicos s'aunen ta fer parte d'uno nuevo con peso atomico mas gran. No s'ha de trafucar con a mena d'accident d'as centrals nucleyars denominada "fusión d'o nuclio", que fa referencia a cuan a parte mas "interna" (nuclio) d'o reactor nucleyar se funde, ye decir se regala, como resultau d'a perda d'o suyo control y refricheración.

O nuevo nuclio tien una masa menor que a suma d'as masas d'os dos nuclios fusionaus. Ixa diferencia de masa ye librada en forma d'enerchía. A enerchía que se libra ye diferent en función d'os nuclios que s'aunen y d'o producto d'a reacción. A cantidat d'enerchía librada ye dada por a fórmula *[[E = mc²]]*, an *m* ye a diferencia de masa observada en o sistema (ye decir, a diferencia entre a masa dimpués d'a fusión y a masa antes d'as mesma) y "c" ye a velocidat de propagación d'a luz en o vuedo (300.000&nbsp;km/s).

Os nuclios atomicos tienden a repeler-se porque son cargaus positivament, de traza que contra mas amanaus sigan mas fortal será a fuerza repulsiva. Pero tamién escayeix unatro proceso: bi ha fuerzas nucleyars d'atracción que son muit fortals en distancias muit chicotas. Isto fa que a fusión nomás se pueda dar en condicions de temperatura y presión muit grans que permitan compensar a fuerza de repulsión. A temperatura elevada fa que aumente l'achitación termica d'os nuclios, o que los puede levar a lo efecto túnel. Ta que isto escayeixca s'amenistan temperaturas d'a orden de millons de kelvins. O mesmo efecto se puet producir si a presión sobre os nuclios ye muit gran, aforzando-los a estar muit amanaus.

As necesidaz minimas ta producir a fusión se dicen Criterios de Lawson, y son criterios de densidat ionica y tiempo minimo de confinamiento necesario.

A reacción de fusión mas sencilla (ye decir, a que requiere menos enerchía) ye a d'o deuterio y o tritio que se fusionan fendo helio.

A fusión nucleyar ye tamién o proceso que se produz en as estrelas y que fa que brilen. Tamién ye uno d'os procesos d'a bomba d'hidrochén. Contrariament a la fisión nucleyar, no s'ha puesto fer servir a fusión nucleyar como meyo rentable d'obtener enerchía (ye dicir, que hue, a enerchía que amenista o proceso ye mas gran que no a obtenida por a fusión), encara que s'está investigando a-saber-lo en ixa endrecera.

## Se veiga tamién
* Fisica nucleyar.
* Química nucleyar.
* Fisión nucleyar.
* Reactor de fusión nucleyar.

## Vinclos externos

* Ciemat
* Fusión nuclear, la energía del futuro.
* Energía nuclear: el poder del átomo
Estubeny

**Estubeny** ye un municipio de la provincia de Valencia, situato en la comarca de la costera. La suya población ye de 142 habitants (2007), en una superficie de 6,4&nbsp;km² con una densidat de población de 22,19 hab/km².

## Demografía
Raquel Meller

**Francisca Marqués López** (Tarazona, 10 de marzo de 1888 – Barcelona, 26 de chulio de 1962), mas conoixita por o nombre artistico **Raquel Meller** estió una cantaire, cupletista y actriz aragonesa. Se diz que estió l'artista espanyola con mas exito internacional d'entre o sieglo XX. Ella estió qui cantó a versión orichinal de buena cosa de cancions espanyolas bien famosas, como *[[La violetera]]* u *[[El relicario]]*. D'entre os anyos vinte y os trenta d'o sieglo XX estió famosa y almirata como una estrela internacional.

Su pai yera aragonés y su mai de La Rioja. Estando ella muit chica se tresladoron ta a o lugar riojano d'Inestrillas an que su pai treballaba de ferrero. Dimpués de bels anyos, a suya familia se tresladó ta Barcelona, pero ella remanió en La Rioja, baixo a tutela d'una tía materna, dica que se reunió con a suya familia que s'heba instalau en o barrio d'o Poble Sec de Barcelona. A choven Francisca treballó en un taller de confección frecuentau por artistas de teatro, y estió ta par d'alavez cuan conoixió a la cantaire Marta Oliver. Baixo o suyo popiellache, Francisca debutó en o salón *La gran Peña* en febrero de 1908, con o nombre artistico de *La Bella Raquel*. Poco dimpués modificó iste nombre, adhibindo-ie o sonoro apelliu Meller, diz que como recuerdo de l'amor que sentiba por un hombre alemán. O 16 de setiembre de 1911, Raquel Meller fa o suyo gran debut en o Teatro Arnau de Barcelona. Fue por ixas envueltas cuan cantaba *[[La violetera]]* u *[[El relicario]]*, dos piezas composatas por José Padilla Sánchez que la facioron muit conoixita.

## Filmografía
* 1919: *[[Arlequines de seda y oro]]*.
* 1922: *[[Rosa de Flandes]]*.
* 1923: *[[La tierra prometida]]*.
* 1924: *[[Violettes impériales (cinta de 1924)|Violettes impériales]]*, versión muda.
* 1925: *[[Ronda de noche]]*.
* 1926: *[[Carmen (cinta de 1926)|Carmen]]* .
* 1927: *[[Nocturno]]*.
* 1928: *[[La venenosa]]*.
* 1932: *[[Violetas imperiales (cinta de 1932)|Violetas imperiales]]*, versión sonora.
* 1936: *[[Lola Triana]]*, sin rematar.

## Vinclos externos

*  ''Raquel Meller'' en a *[[Gran Enciclopedia Aragonesa]]*.
*  ''Raquel Meller'' en a pachina web de ''Riojanos ilustres''.
*  ''Raquel Meller'' en *[[Biografías y Vidas]]*.
*  Raquel Meller en IMDb.
*   Homenache a Raquel Meller.

## Referencias
Joaquín Pardinilla

**Joaquín Pardinilla** ye un musico y compositor aragonés naixiu de l'Aínsa en 1961.

Dende o escomencipio d'a suya carrera musical, fació parte de collas de musica folk como Viello Sobrarbe (fundau por Ánchel Conte), Os musicos d'as Cambras u Yebra. Tamién ha feito parte de bellas collas de jazz y blues (como La Plantación). Ha participau en buen amiro de produccions discograficas y ha compuesto musica y colaborau en audiovisuals, espectaclos de danza, teatro y monyacos. Asinas, ha alcompanyau a Amaral, José Antonio Labordeta, Eliseo Parra, Los Titiriteros de Binéfar, Miguel Ángel Berna, Gabriel Sopeña, Loquillo, El Silvo Vulnerado u Ángel Petisme. En zaguerías colabora cutianament con La Ronda de Boltaña y María José Hernández. Tamién ye l'enfilador musical d'a Morisma de l'Aínsa que se fa cada dos anyos.

En 1999 publica o suyo primer disco solet, clamau *Travesía*. On planta la base d'o suyo propio estilo musical. Mas entadebant forma un quinteto (*Joaquín Pardinilla quinteto*), con o que graba o suyo segundo disco *Mascún* en 2002. En él afondeix en o concepto de *folclor imachinario* que combina aspectos d'a musica tradicional, o jazz y o rock. En 2007, o quinteto graba o disco en directo tetulau *13% vol.*.

## Referencias

## Vinclos externos
* Pachina oficial de Joaquín Pardinilla
Cimacorba

**Cimacorba** (*Cimacorba* en occitán, *Simacourbe* en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia de Biarn.

A suya población ye de 342 habitants (1999) en una superficie de 11,08 km², con una densidat de población de 30,87 hab/km².

## Demografía

## Administración
### Alcaldes

## Referencias
Casa Chuan d'Acín de Biescas

:*Iste articlo tracta sobre a *'casa Chuan Acín** de [[Biescas]]. Ta altros emplegos d'a parola **torraza** se veiga **Torraza (desambigación)**.''


**Casa Chuan d'Acín**, conoixida tamién popularment como **a Torraza''', ye una casa fortificata de Biescas, hue convertita en museu.

A casa-torre fue construita por o vecín infanzón de Biescas Chuan d'Acín en l'anyo 1580, como se puet veyer sobre una d'as finestras d'a suya frontera. Ye una gran muestra de l'arquitectura popular d'o sieglo XVI y una d'as casas que millor s'han conservato en Biescas, villa muit destruita en a Guerra Civil

Tien cuatre pisos. As pocas finestras que se troban en as suya frontera, nomás cinco y amás chicotas, y as sayeteras en o cuatreno piso, nos remeran o caracter defensivo d'a construcción. Amás d'ista función defensiva, A Torraza de Biescas, como atras muitas casas-torre en tot l'Alto Galligo, yeran residencia de familias infanzonas y simbolizaban o suyo poder economico y social.

En l'interior as escaleras son estreitas, de piedra, y os teitos abobedatos. Destacan d'os chamineras d'estilo francés y os adornos en o suelo, que debuixan formas cheometricas.

Dende l'anyo 2000 ye propiedat d'o concello de Biescas, que gracias a la financiación d'o Gubierno d'Aragón convirtió a casa en un museu, estando l'arquitecto Humberto Bahillo qui fació as obras. O museu, que s'inaguró en l'anyo 2002, amuestra a historia de l'edificio y d'a familia Acín y tamién l'arquitectura popular en a Tierra de Biescas en o sieglo XVI, epoca d'inestabilidat social en a zona en que s'enamploron y convirtiron en residencia de nobles muitos d'os castiellos medievals que bi heba. Tamién s'amuestran episodios d'a historia militar de Biescas como a presa d'a villa por os luteranos franceses en ixe mesmo sieglo.

## Vinclos externos
* Museu d'a Torraza
Pozo de Sant Lazaro

O **pozo de Sant Lazaro** ye una simera que se troba en o río Ebro entre as dos arcatas mas septentrionals d'o *"[[Puent de Piedra (Zaragoza)|puent de Piedra]]"* de Zaragoza. Como una dolina, s'ha formato por karstificación d'os chesos que bi ha debaixo d'os aluvions d'Ebro. A creyencia popular diz que no tien fundo y que se traga tot o que i caye. Atros dicen que plega dica Tortosa y que a suya salita ye a mar.

O suyo nombre lo prene d'o convento de Sant Lazaro, establito en 1224 por a orden de Nuestra Sinyora de La Mercé, que se trobaba chunto a Ebro a man d'o puent de Piedra, en o Rabal.

O pozo ye o puesto que ha esleito muita chent ta rematar con a suya vida, existindo tamién una leyenda que nos recenta como dos enamoratos, habendo-se oposato los suyos pais a lo suyo matrimonio, se ligoron o cuello l'un a l'atro con un cachirulo y se capuzoron chuntos en o pozo. Os suyos calavres nunca no se troboron.

En aviento de l'anyo 1971 un autobus cayó a l'Ebro en ixe punto. L'autobus desapareixió baixo as auguas con nueu personas que no se troboron. Dica 10 anyos dimpués no lo quitoron d'Ebro os pompers de Zaragoza.

## Vinclos externos
*Imachen de l'autobus en o pozo de Sant Lazaro.
* Zaragoza, el Ebro.
* Leyendas del Ebro.
* Los restos arqueológicos del antiguo Convento de San Lázaro se integrarán en el proyecto de la ribera del Ebro. El Periodico de Aragón 12/06/2007.
Bill Clinton

**William Jefferson "Bill" Clinton**, naixito **William Jefferson Blythe III** o 19 d'agosto de 1946 en Hope, Arkansas, ye un politico estausunidense, que estió o 42º President d'os Estaus Unius, dende o 20 de chinero de 1993 dica o 20 de chinero de 2001.

## Vinclos externos
George H. W. Bush

:*Iste articlo ye sobre o *'41eno president d'os Estaus Unius**. Ta atros usos se veiga [[George Bush]].''

**George Herbert Walker Bush''', naixito lo 12 de chunio de 1924 en Milton (Massachusetts), y muerto o 30 de noviembre de 2018 en Houston (Texas) estió lo 41eno President d'os Estaus Unius, dende o 20 de chinero de 1989 dica o 20 de chinero de 1993 por o Partiu Republicano. Tamién estió vicepresident d'o país dende o 20 de chinero de 1981 dica o 20 de chinero de 1989 con o president Ronald Reagan. Antiparte, mientres a presidencia de Gerald Ford estió director d'a CIA (1976-1977). Ye o pai d'o president George Walker Bush.

## Vinclos externos
George Bush

**George Bush** puet estar:

* **[[George Herbert Walker Bush]]**, o 41eno president d'os Estaus Unius (1989-1993).
* **[[George Walker Bush]]**, o 43eno  president d'os Estaus Unius (2001-2009), fillo de l'anterior.
* **[[George Prescott Bush]]**, fillo de Jeb Bush y nieto de George Herbert Walker Bush.
Gerald Ford

**Gerald Rudolph Ford, Jr.**, naixito **Leslie Lynch King, Jr.** o 14 de chulio de 1913 en Omaha (Nebraska) y muerto o 26 d'aviento de 2006 en Rancho Mirage (California), estió un politico estausunidense, que estió o 38º President d'os Estaus Unius, dende o 9 d'agosto de 1974 dica o 20 de chinero de 1977, dimpués d'a dimisión de Richard Nixon. Tamién estió vicepresident d'o país dende o 6 d'aviento de 1973 dica o 9 d'agosto de 1974 con o president Richard Nixon dimpués d'a dimisión de Spiro Agnew.

## Vinclos externos

*  Biografía de Gerald Ford o 27 d'aviento de 2006 en o diario ''The Guardian'' .
*  Necrolochica de Gerald Ford publicata por o diario estausunidense Washington Post.
*  Biografía de Gerald Ford en a revista francesa ''Le Nouvel Observateur''.
Richard Nixon

**Richard Milhous Nixon**, naixito o 9 de chinero de 1913 en Yorba Linda, California y muerto o 22 d'abril de 1994 en Nueva York, Nueva York, estió un politico estausunidense, que estió o 37º President d'os Estaus Unius, dende o 20 de chinero de 1969 dica la suya dimisión o 9 d'agosto de 1974 por o escandalo Watergate. Tamién estió o 36º vicepresident d'o país dende o 20 de chinero de 1953 dica o 20 de chinero de 1961 con o president Dwight David Eisenhower.

## Vinclos externos